        R O M Â N I A
JUDEŢUL HUNEDOARA 
   MUNICIPIUL BRAD
       P R I M A R U L
 Nr. 11/11050/22.01.2025


R E F E R A T  D E  A P R O B A R E
privind aprobarea Listei actualizată a consumatorilor – persoane fizice care au domiciliul sau locuința principală în municipiul Brad, județul Hunedoara și 
care beneficiază de o reducere cu 50% a preţului  final al energiei termice 
aferent contractului de furnizare încheiat


	Conform prevederilor art. 8 alin. (4) din Ordonanţa Guvernului nr. 27/1996, republicată, „prin excepţie de la prevederile art. 1 alin. (1), familiile cu domiciliul în una dintre localităţile situate pe teritoriul Rezervaţiei Biosferei «Delta Dunării», prevăzute în <LLNK 11996   395 20 301   0 33>Hotărârea Guvernului nr. 395/1996 pentru aprobarea Programului special privind unele măsuri şi acţiuni pentru sprijinirea dezvoltării economico-sociale a judeţului Tulcea şi a Rezervaţiei Biosferei «Delta Dunării», cu modificările ulterioare, sau în unele localităţi din Munţii Apuseni beneficiază de o reducere cu 50% a preţului final al energiei electrice/gazelor naturale/energiei termice aferent contractului de furnizare încheiat”.
Conform prevederilor pct. 2 și pct. 3 din Normele metodologice nr. 4.626/23.685/6.291/1.840/1997 privind acordarea, utilizarea şi controlul cheltuielilor rezultate din aplicarea prevederilor O.G. nr. 27/1996, republicată „Cetăţenii care beneficiază de facilităţile prevăzute la art. 1 şi 5-9 din ordonanţa, în nume propriu sau, după caz, al familiei pe care o reprezintă, vor depune o cerere la primărie, prin care solicită acordarea facilităţilor ce li se cuvin. Cererea va fi însoţită de actele doveditoare necesare, prevăzute în anexa nr. 1A la prezentele norme metodologice, precum şi de o declaraţie pe propria răspundere, sancționabilă  potrivit legii (pentru declaraţii false), că nu a încălcat reglementările stipulate la art. 11 din ordonanţa. Cererile se depun în termen de 20 de zile de la afişarea ordonanţei şi a normelor metodologice de aplicare a acesteia sau după dobândirea dreptului de a beneficia de facilităţile respective şi se aproba de către fiecare consiliu local.
Pe baza cererilor aprobate, consiliile locale vor definitiva listele cuprinzând persoanele care urmează sa beneficieze de facilităţile prevăzute de ordonanţă, cu precizarea categoriilor de facilităţi.”
	Pentru punerea în aplicare a prevederilor legale enunțate mai sus, prin Dispoziția Primarului Municipiului Brad nr. 878/2023, s-a constituit un grup special de lucru. 
[bookmark: _Hlk149289447]În data de 21.01.2025 a avut loc întâlnirea acestui grup de lucru în vederea analizării noilor cereri depuse de către consumatorii – persoane fizice care au domiciliul sau locuința principală în municipiul Brad, județul Hunedoara și care beneficiază  de o reducere cu 50% a prețului final al energiei termice aferent contractului de furnizare încheiat.
 	 Au fost depuse :
· un număr de 51 cereri pentru acordarea reducerii cu 50% a prețului final al energiei termice aferent contractului de furnizare încheiat, reglementată de O.G. nr. 27/1996,republicată ;
· [bookmark: _Hlk127879688]un număr de 19 cereri în vederea schimbării titularului cererii depuse inițial, prins în lista aprobată prin H.C.L. nr. 170/27.10.2022;
În urma verificării cererilor menţionate mai sus grupul special de lucru a decis:
· un număr de 51 cereri îndeplinesc condițiile pentru aplicarea prevederilor art. 8 alin. 4 din O.G. nr. 27/1996 privind acordarea de facilități persoanelor care domiciliază sau lucrează în unele localități din Munții Apuseni și în Rezervația Biosferei ”Delta Dunării” și ale Art. I din Ordinul nr. 1.009/2022 pentru modificarea Normelor metodologice al Ministerului Lucrărilor Publice și Amenajării Teritoriului, ale Ministerului Finanțelor,  Ale Ministerului Muncii și Protecției Sociale și ale Ministerului Apelor, Pădurilor și Protecției Mediului nr. 4.626/23.685/6.291/1.840/1997 privind acordarea, utilizarea și controlul cheltuielilor rezultate din aplicarea prevederilor O.G. nr. 27/1996, republicată;
· în ceea ce privește celelalte cereri depuse, grupul special de lucru a luat act de cele solicitate și a procedat în consecință.	
Lista se actualizează trimestrial, luându-se în considerare schimbările survenite în evidenta populaţiei, angajările noi, desfacerile de contracte individuale de muncă, precum şi sancţiunile pentru încălcarea prevederilor legale cuprinse în art. 11 din Ordonanţă.
În contextul celor de mai sus am inițiat prezentul proiect de hotărâre prin care am propus aprobarea Listei actualizată a consumatorilor – persoane fizice care au domiciliul sau locuința principală în municipiul Brad, județul Hunedoara și care beneficiază de o reducere cu 50% a preţului  final al energiei termice aferent contractului de furnizare încheiat și îl supun spre dezbatere și aprobare plenului Consiliului Local al Municipiului Brad în forma prezentată.
[bookmark: _Hlk149289508]	În susţinerea propunerii mele invoc prevederile pct. 1, pct. 2, pct. 3, pct. 4, pct. 15 alin. 1 lit. b și alin. 2 din Normele metodologice nr. 4626/23685/6291/1840/1997 privind acordarea, utilizarea și controlul cheltuielilor rezultate din aplicarea Ordonanței Guvernului nr. 27/1996  privind acordarea de facilităţi   persoanelor care domiciliază sau lucrează în unele localităţi din Munţii Apuseni, norme modificate și completate prin Ordinul Comun  nr. 572/321/1335/1009/935/2022 al Ministerului Lucrărilor Publice şi Amenajării Teritoriului, ale Ministerului Finanţelor, ale Ministerului Muncii şi Protecţiei Sociale şi ale Ministerului Apelor, Pădurilor şi Protecţiei Mediului, ale art. 8 alin. 4  și art. 11 din  Ordonanța Guvernului  nr. 27/1996  privind acordarea de facilităţi persoanelor care domiciliază sau lucrează în unele localităţi din Munţii Apuseni,  republicată, cu modificările și completările ulterioare, ale art. 129 alin. 1, alin. 2 lit. d și alin. 7 lit. n și lit. s din O.U.G. nr. 57/2019 privind Codul administrativ, cu modificările şi completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

PRIMAR 
Florin CAZACU

